জাবিহুল্লাহ মুজাহিদ
জাবিহুল্লাহ মুজাহিদ (পশতু: ذبیح الله مجاهد, উচ্চারণ জাবিউল্লাহ বা ধাবি আল্লাহও হয়) আফগানিস্তান ইসলামি আমিরাতের একজন সরকারি মুখপাত্র ও তথ্য ও সম্প্রচার প্রতিমন্ত্রী। তিনি সুহাইল শাহীন এবং ইউসুফ আহমদীর সাথে দীর্ঘদিন ধরে তালেবানের মুখপাত্র হিসেবে কাজ করেছেন। তিনি প্রায়ই পূর্ব, উত্তর এবং মধ্য আফগানিস্তানে তালেবানের কার্যকলাপের বিষয়ে মন্তব্য করতেন। তিনি ২০২১ সালের ১৭ আগস্ট প্রকাশ্যে আসেন। এর পূর্বে তিনি ফোনকল, টেক্সট মেসেজ, ইমেইল, টুইটার এবং জিহাদি ওয়েবসাইটে পোস্টের মাধ্যমে তালেবানের পক্ষে সাংবাদিকদের সাথে নিয়মিত যোগাযোগ করতেন। তালেবান মুখপাত্র মুহাম্মদ হানিফকে গ্রেপ্তারের পর ২০০৭ সালের জানুয়ারিতে তাকে মুখপাত্র নিযুক্ত করা হয়।